Berner
Berner Oy on vuonna 1883 perustettu suomalainen, monella alalla toimiva Bernerin suvun omistama perheyritys. Yhtiön perusti norjalainen Sören Berner, joka tuli Helsinkiin 1800-luvun lopulla myymään kalaa. Toimitusjohtajana toimii nyt Antti Korpiniemi.
Berner
Vuonna 1941 siihen saakka avoimena yhtiönä toiminut Sören Berner & Co muutettiin osakeyhtiöksi, jonka omistivat tasaosuuksin Fritz Achilles ja Sörenin esikoispoika Rolf Berner (1894–1978). Sotien jälkeen Berner joutui liittoutuneiden mustalle listalle käytyään kauppaa Saksan kanssa. Pääkonsuliksi nimitetty Fritz Achilles joutui jättämään yrityksen ja luopumaan sen osakkeista, ja 51-vuotiaasta Rolf Berneristä tuli yhtiön ainoa omistaja.